Colorado (rijeka)

Colorado (španjolski: Río Colorado) je jedna od najvećih rijeka na jugozapadu Sjedinjenih Američkih Država i sjeverozapadu Meksika duga 2 330 km, poznata po svom spektakularnom - Grand Canyonu, najdubljem kanjonu na svijetu. Geografija Colorado izvire u Stjenovitim planinama kod Prijevoja Poudre u državi Colorado na nadmorskoj visini od 3 104 m. Colorado sa svojim pritokama ima porječje veliko oko 637 000 km², koje obuhvaća dijelove američkih država Wyoming, Colorado, Utah, New Mexico, Nevada, Arizona, Kalifornija i meksičkih država Baja California i Sonora. Bazen Colorada je suh polupustinjski kraj, pa rijeku zovu Linijom života američkog jugozapada. Colorado formira granicu između američkih država Nevada i Arizona, tu se nalazi poznati Nacionalni park Grand Canyon, inače u bazenu Colorada leži čak 11 Nacionalnih parkova. Na Coloradu je u blizini Las Vegasa 1936. izgrađena čuvena Hooverova brana dugo vremena, najviša brana na svijetu. U svom donjem toku, u dužini od nekih 28 km Colorado formira granicu između Sjedinjenih Američkih Država i Meksika. Od ulaska u Meksiko Colorado teče još nekih 50 - tak km, pa onda formira deltu sa kojom otječe u Kalifornijski zaljev. Povezano Lista najdužih rijeka na svijetu Reference Vanjske veze Colorado River na portalu Encyclopædia Britannica (en)